14 Ɣemaɣi tututu la, Herodes, nutomedziɖula la, se Yesu ŋuti nya,2 eye wògblɔ na efe dɔlawo be: “Yohanes Amenyrɔɖetsimela ye nye esia. Wofɔe tso ame kukuwo dome, eye esia tae ŋusẽdɔwo le eme vam to edzi ɖo.”3 Elabena Herodes lé Yohanes, eye wòblae de gaxɔ me le nɔvia Filipo srɔ̃ Herodia ta.4 Elabena Yohanes nɔ gbɔgblɔm nɛ be: “Se meɖe mɔ na wò be nàxɔe aɖe o.”5 Ke hã, togbɔ be edi be yeawui hã la, enɔ vɔvɔ̃m na ameha la, elabena wobunɛ nyagblɔɖilae.6 Gake esi wonɔ Herodes fe dzigbezã ɖum la, Herodia vinyɔnuvi va ɖu ɣe le azãɖufea, eye wòdze Herodes ŋu ale gbegbe;7 eya ta eka atam do ŋugbe nɛ be yeana nu sia nu si wòabia ye lae.8 Eye esi dadaa gblɔ nu si wòabia nɛ ta la, egblɔ be: “Tsɔ Yohanes Amenyrɔɖetsimela fe ta de agba me nam le afii.”9 Togbɔ be ete ɖe fia la dzi hã la, le atam siwo wòka, kple ame siwo nɔ kplɔ̃a ŋu kplii ta la, eɖe gbe be woatsɔe ana;10 eye wòdɔ woyi ɖatso ta le Yohanes nu le gaxɔa me.11 Eye wotsɔ efe ta ɖe agba me vae, eye wotsɔe na nyɔnuvia, eye wòtsɔe yi na dadaa.12 Mlɔeba la, efe nusrɔ̃lawo va kɔ efe kukua, eye woɖii, eye wova ka eta na Yesu.13 Esi Yesu se nya sia la, eɖo tɔdziʋu trɔ dzo le afi ma heɖe eɖokui ɖe aga yi tefe aɖe si ame aɖeke mele o; gake esi amehaawo see la, woto afɔ tso duawo me dze eyome.14 Ke esi wòdo go la, ekpɔ ameha gã aɖe; eye wofe nu wɔ nublanui nɛ, eye wòda gbe le wofe dɔnɔwo ŋu.15 Gake esi fiẽsi ɖo la, efe nusrɔ̃lawo va egbɔ gblɔ be: “Tefe tsoaboe afi sia nye, eye zã hã le dodom; ɖe asi le amehaawo ŋu, ne woayi kɔfeawo me aɖafle nuɖuɖu na wo ɖokuiwo.”16 Ke hã, Yesu gblɔ na wo be: “Mehiã be woadzo o: Mia ŋutɔwo mina nu wo woaɖu.”17 Wogblɔ nɛ be: “Naneke mele mía si le afi sia wu abolo atɔ̃ kple tɔmelã eve o.”18 Egblɔ be: “Mitsɔ wo vae nam.”19 Azɔ egblɔ na amehaawo be woanɔ anyi ɖe gbeawo dzi, eye wòtsɔ abolo atɔ̃awo kple tɔmelã eveawo, eye esi wòfɔ mo dzi le dzifo kpɔm la, eyra ɖe wo dzi, eye esi wòŋe aboloawo me vɔ la, ema wo na efe nusrɔ̃lawo, eye nusrɔ̃lawo hã ma wo na amehaawo.20 Ale wo katã woɖu nu ɖi fo, eye wofo kakɛ siwo susɔ la nu fu, eye woyɔ kusi wuieve.21 Ke ame siwo ɖu nua la anɔ ŋutsu akpe atɔ̃, nyɔnuwo kple ɖevi suewo ya mele eme o.22 Eye enumake efoe ɖe efe nusrɔ̃lawo nu be, woaɖo tɔdziʋua adze ye ŋgɔ ayi go kemɛ dzi, esime ye ŋutɔ yeaɖe asi le amehaawo ŋu.23 Esi wòɖe asi le amehaawo ŋu mlɔeba la, eya ɖeka yi to la dzi be yeado gbe ɖa. Togbɔ be zã do hã la, eya ɖeka nɔ afi ma.24 Tɔdziʋu la gbɔ didi meta alafa geɖe tso gota azɔ, eye futsotsoewo nɔ fu ɖem na wo vevie, elabena ya fo va le wo kpem.25 Gake le zã fe ŋudzɔɣi enelia* me la, enɔ zɔzɔm to fua dzi gbɔna wo gbɔ.26 Esi nusrɔ̃lawo fe ŋku klii wòle fua dzi zɔm la, wovɔ̃ hegblɔ be: “Drɔ̃e ye loo alo nu ŋutɔŋutɔe?” Eye wodo ɣli le vɔvɔ̃ ta.27 Gake Yesu fo nu kpli wo enumake, gblɔ be: “Milé dzi ɖe fo, nyee; migavɔ̃ o.”28 Eye Petro ɖo eŋu nɛ gblɔ be: “Afetɔ, nenye wòe la, ekema na mazɔ tsia dzi ava gbɔwò.”29 Egblɔ nɛ be: “Va!” Enumake Petro ɖi le tɔdziʋua me, eye wòzɔ tsiawo dzi ɖo ta Yesu gbɔ.30 Gake esi wòkpɔ ale si ya la le fofom sesĩe la, evɔ̃, eye esi wòte toyiyi la, edo ɣli be: “Afetɔ, ɖem!”31 Enumake esi Yesu do asi ɖa la, elée, eye wògblɔ nɛ be: “Wò xɔse ʋɛ tɔ, nu ka tae nèke ɖi?”32 Eye esi woge ɖe tɔdziʋua me la, ya sesẽ la tɔ te.33 Eye ame siwo nɔ tɔdziʋua me la bɔbɔ nɛ gblɔ be: “Mawu fe Vie nènye vavã!”34 Eye wotso fua heva ɖi go ɖe Genezaret nyigba dzi.35 Esi afi ma tɔwo kpɔe dze sii la, wodɔ ame ɖo ɖe afi ma nuto bliboa katã me, eye amewo kplɔ dɔnɔwo katã va egbɔ.36 Eye wova ɖe kuku nɛ vevie be woaka asi efe awutoga teti ko ŋu; eye ame siwo katã ka asi eŋu la haya keŋkeŋ.
ewe_Latn